पीएसएल फाइनल से हटे क्वेटा के खिलाड़ी
लाहौर | 35 लाख रुपए की पेशकश के बाद भी क्वेटा ग्लैडिएटर्स के सात विदेशी खिलाड़ियों ने लाहौर में 5 मार्च को होने वाले पाकिस्तान सुपरलीग क्रिकेट का फाइनल खेलने से मना कर दिया है। इनका कहना है कि यह भरोसा नहीं हो पा रहा है कि लाहौर में सुरक्षा व्यवस्था सख्त होगी। लाहौर में पिछले दिनों दो बड़े आतंकवादी हमले हो चुके हैं जिसमें अनेक लोगों की मौत हुई। जिन्होंने लाहौर नहीं जाने की जानकारी ट्वीट कर दी उनके नाम हैं- टाइमल मिल्स, केविन पीटरसन, ल्यूक राइट, रोसो और नाथन मैक्कुलम। इंग्लिश ऑलराउंडर ल्यूक राइट ने कहा, मैं बहुत दुखी मन से बता रहा हूं कि मैं लाहौर नहीं आ रहा हूं।
awa_Deva hin_Deva